Spitalul Județean Suceava a achiziționat astăzi 1.327 de saci pentru transportul cadavrelor. Pentru acești saci, cea mai mare unitate medicală de la noi din județ a achitat suma de aproximativ 100.000 de lei.

Achiziția se împarte în două loturi, respectiv 327 de saci pentru transportul cadavrelor, din două straturi, cu patru mânere, fermoar și brățară de identificare și 1.000 de saci pentru transportul cadavrelor, din trei straturi, cu șase mânere, fermoar, buzunar pentru documente, saci cu o capacitate de până la 130 de kilograme.

Primul lot a fost atribuit direct firmei SC Medimpact SRL Cluj Napoca și costă 14.715 lei, fără TVA.

Al doilea lot a fost atribuit direct firmei SC DNS Birotica SR București și costă 69.000 de lei, fără TVA.

Se pare că cei din conducerea Spitalului Județean Suceava se așteaptă la un scenariu sumbru în ceea ce privește pandemia de coronavirus.